AI ทะยานไม่หยุด! พุ่งอีก 5% ลุ้นกำไร Q4 โตเด่น-แนะซื้อเป้า 2.58 บ.
AI ทะยานไม่หยุด! พุ่งอีก 5% ลุ้นกำไร Q4 โตเด่น-แนะซื้อเป้า 2.58 บ.
11 ก.พ. 2564

บริษัท เอเชียน อินซูเลเตอร์ จำกัด (มหาชน) หรือ AI ณ เวลา 11.17 น. อยู่ที่ระดับ 2.52 บาท บวก 0.12 บาท หรือ 5% ด้วยมูลค่าซื้อขาย 58.43 ล้านบาท ราคาหุ้นนิวไฮในรอบเกือบ 7 ปี โดยเทียบตั้งแต่หุ้นยืนที่ระดับ 2.82 บาท เมื่อวันที่ 27 ก.พ.57

บล.เคจีไอ ระบุในบทวิเคราะห์ว่า AI (เป้าพื้นฐาน 2.58 บาท) 1) ประเมินแนวรับ 2.2 บาท / แนวต้าน 2.4 – 2.5 บาท (Stop loss 2.14 บาท) 2) จากการ Conference call กับผู้บริหาร i) การรับรู้รายได้ ส่งมอบลูกถ้วยไฟฟ้าในไตรมาส 4/2563 มากกว่าไตรมาส 3/63 ขณะที่อัตรากำไรยังทรงตัวสูง
ii) ธุรกิจไบโอดีเซล AIE คาดโตเด่นเทียบช่วงเดียวกันของปีก่อน เทียบไตรมาสก่อนหน้า ลุ้นกำไรดีสุดในรอบปี จากปริมาณการส่งมอบน้ำมันไบโอดีเซลที่มากขึ้น (ขยายกำลังการผลิตในเดือน พ.ย.) และราคาน้ำมันปาล์มดิบที่ปรับขึ้นสูง 3) ประเมิน Dividend yield +5% กำไรปี 2563 ของ AIE ลุ้นดีกว่าที่คาดไว้ปัจจุบันที่ 346 ล้านบาท (Turnaround จากที่ขาดทุน -156 ล้านบาท ในปี 2562) นักลงทุนอาจพิจารณาเก็งกำไร AIE แนวรับ 0.90 บาท / แนวต้าน 0.95 – 1.0 บาท (Stop loss 85 บาท)